Paarliete swem in die Haai-tenk | Netwerk24
Paarliete swem in die Haai-tenk
Ses boorlinge van die Paarl sal vanjaar hul verskyning vir die Cell C Sharks maak by die Superrugby-reeks.
Die Superrugby-reeks het reeds einde Januarie begin en sal voortgaan tot einde Mei. Hyron Andrews (24) is in die Paarl gebore, maar het sy skoolloopbaan aan Hoërskool Garsfontein in Pretoria voltooi. Dié talentvolle speler draf uit as die span se slot. Grant Williams (23), skrumskakel, is 'n produk van Hoërskool Gimnasium Paarl en het sy Superrugby-debuut in 2018 gemaak. Thaakir Abrahams (20), 'n oudleerder aan Hoër Jongenskool Paarl, sal teenwoordig wees as die span se heelagter. Louis Schreuder (29) is nie net die skrumskakel vir die Sharks nie, maar hy is ook aangewys as die span se kaptein in vanjaar se toernooi. Die 20-jarige Boeta Chamberlain, 'n oudleerder aan Hoër Jongenskool Paarl, is aangestel as die span se losskakel. Thomas du Toit (24), nog 'n oudleerder aan Hoër Jongenskool Paarl, sal uitdraf as die span se stut. Hy is ook bekend as The Tank en het verlede jaar by die Wêreldbekerrugbytoernooi ingestaan vir die Springbokke se Trevor Nyakane nadat hy sy regterkuit geskeur het.